เมื่อเดือนมิย.เรามีประจำเดือนวันแรก 13 มิย. วันสุดท้าย 17 มิย. และเรามีประจำเดือนล่าสุด วันแรกมาวันที่ 20 กค. มาวันสุดท้าย 25 กค. มีพสพ.วันที่ 26 (ใช้นับหน้า7หลัง7 และคิดว่ายังไม่ใช่วันตกไข่) แต่ใส่ถุงยางนะ แต่พอเสร็จแล้วแฟนไม่ได้เอาออกจากช่องคลอดทันที พอตอนเอาออกรู้สึกว่ามีน้ำเยอะบริเวณปากช่องคลอด คิดว่าเป็นอสุจิไหลออกจากถุงยาง ให้แฟนลองเอาถุงไปใส่น้ำ ก็ไม่รั่วนะคะ คิดว่าน้องชายอาจจะหดตัวหลังปล่อยอสุจิแล้วมีช่องว่างให้อสุจิไหลออกมา เราเลยกินยาคุมฉุกเฉินไปวันที่ 27 กินเม็ดแรกประมาณ 22 ชั่วโมงหลังมีพสพ. และกินเม็ดที่ 2 วันที่ 28 ห่างกันประมาณ 24 ชั่วโมง วันที่ 29 มีพสพ.แต่ไม่ได้สอดใส่อวัยวะเพศในช่องคลอด แต่ใช้นิ้วที่อาจจะเลอะอสุจิสอดเข้าไปเพราะก่อนหน้านั้นเราช่วยแฟนจนเสร็จ แล้วแฟนก็สัมผัสน้องชายเหมือนกัน เราเลยกินยาคุมฉุกเฉินอีก 1 กล่อง เม็ดแรกภายใน 12 ชั่วโมงและเม็ดที่ 2 ตรงเวลา วันที่ 3-5 สค.เรามีเลือดออกคล้ายประจำเดือน มาเยอะอยู่แต่ไม่เท่าประจำเดือนแล้วก็หายไป มาวันที่ 9 สค.เรามีเลือดออกอีกเป็นสีชมพูจางๆ และมีเมือกยืดๆเหมือนไข่ขาวดิบ อันนี้คืออาการช่วงไข่ตกรึเปล่าคะ หรือท้องแล้ว มีอาการปวดหลังแต่ไม่เจ็บคัดเต้านม ยังไม่อาเจียน หรือหิวบ่อย ช่วงรอบเดือนเราน่าจะมาอีกทีประมาณ 26-31 สค. แต่ตอนนี้เราควรใช้ที่ตรวจตั้งครรภ์เลยมั้ย หรือจะต้องรอให้ถึงรอบเดือนก่อนจึงจะตรวจได้คะ
สวัสดีค่ะ จากเหตุการณ์ดังกล่าวมา ไม่ควรพยายามทำการนับวันเพื่อคุมกำเนิดเด็ดขาด เพราะโอกาสผิดพลาดมีได้สูงมาก แต่ถ้าได้ใส่ถุงยางอนามัย โอกาสตั้งครรภ์จะลดลงไปได้มาก จริงๆแล้วถ้าใส่ถุงยางอนามัยที่ไม่ขาด ไม่รั่ว ไม่มีความจำเป็นต้องใช้ยาคุมฉุกเฉินตามเข้าไปอีก และหากเป็นเพศสัมพันธ์แบบไม่ได้สอดใส่อวัยวะเพศชายเข้าไปเลย ก็แทบจะไม่มีโอกาสตั้งครรภ์การมีเลือดออกผิดปกติดังกล่าวมา อาจจะเป็นผลข้างเคียงจากการใช้ยาคุมฉุกเฉินที่ใช้มากกว่า 1 ครั้งดังกล่าวมา ซึ่งจะเพิ่มโอกาสการเกิดผลข้างเคียงได้มาก เช่นเลือดออกผิดปกติทางช่องคลอด หรือทำให้ประจำเดือนมาคลาดเคลื่อนไปได้อีกสามารถซื้อชุดตรวจครรภ์ทางปัสสาวะมาตรวจได้เองเลยเบื้องต้น ให้ผลบวกได้ตั้งแต่ประมาณ 2-3 สัปดาห์หลังมีเพศสัมพันธ์ อาจรอให้ถึงช่วงเวลาดังกล่าวแล้วตรวจซ้ำอีกครั้งก็ได้ ถ้าไม่แน่ใจผล หรือตรวจให้ผลลบ แต่ประจำเดือนตามรอบก็ยังไม่มา ควรไปยืนยันผลที่รพ.อีกครั้งค่ะ